Bolesť za očami
Dobrý deň, mam rezavu bolest za ocami, ked s nimi krúžim. Toto som uz riesila v minulosti aj u ocnej, predpísala mi spersadex a vzdy, ked mam tento problem, tak mi to pomôže. Teraz som vsak tehotná, v 5.mesiaci a citala som, ze v tehotnosti tieto kvapky nemôžem. Co by som si teda mohla dat? Ďakujem
Dobrý deň,
ďakujeme za Vašu otázku.
Očné kvapky Spersadex comp.obsahujú 2 liečivá: dexametazón, hormón (kortikosteroid), ktorý má výrazné protizápalové účinky a chloramfenikol, antibiotikum so širokým spektrom účinku, tlmí rast mikroorganizmov, ktoré vyvolávajú infekcie oka. Vzhľadom k riziku pre vyvíjajúci sa plod nie sú určené pre tehotné ani dojčiace ženy. V sortimente voľnopredajných prípravkov, žiaľ, nie je adekvátna náhrada uvedených kvapiek, ani nie sú dostupné očné kvapky určené na Vami popisované ťažkosti. Preto je potrebné, aby o alternatívnej liečbe počas tehotenstva, a následne v prípade dojčenia, rozhodol očný lekár.
Prajem skorú úľavu od ťažkostí.
S pozdravom
PharmDr. Veronika Kiabová